মুন্ডা
মুন্ডারা ফুলনাগরী ভাষায় কথা বলতো। শিক্ষার ক্ষেত্রে মুন্ডাদের পিছিয়ে পরার কারণগুলোর মধ্যে প্রধান কারণ অপ্রতুল স্কুল ব্যবস্থা এবং তাদের নিজস্ব পারিবারিক ও ভাষাগত চর্চার নিরুৎসাহ প্রদান। তবে বর্তমানে মুন্ডারা বিভিন্ন এনজিও এবং সমাজ পতিদের মাধ্যমে তাদের সন্তানদের স্কুলে পাঠাতে আরম্ভ করেছে।
ভূমিজ
ছোটোনাগপুর মালভূমির নিকটবর্তী অঞ্চলে বসবাসকারী ভূমিজরা মুন্ডারি ভাষার সঙ্গে নিজেদের যোগাযোগ এখনও বজায় রেখেছেন। কিন্তু পূর্বাঞ্চলের ভূমিজরা বাংলা ভাষাকে নিজেদের ভাষা রূপে গ্রহণ করেছে। ধলভূম অঞ্চলের ভূমিজরা সম্পূর্ণভাবে হিন্দুধর্মে ধর্মান্তরিত হয়েছে। ব্রিটিশ যুগে এবং তার কিছু আগেও অনেক ভূমিজ জমিদার হয়ে রাজা উপাধি গ্রহণ করেছিল। অন্যদের বলা হত সর্দার। সবাই যদিও সমাজে উচ্চ মর্যাদা পাওয়ার লক্ষ্যে নিজেদের ক্ষত্রিয় বলে দাবি করতেন।